Document ID: 32008D0884

ΑΠΌΦΑΣΗ 2008/884/ΚΕΠΠΑ ΤΟΥ ΣΥΜΒΟΥΛΊΟΥ
της 21ης Νοεμβρίου 2008
για την εφαρμογή της κοινής δράσης 2007/369/ΚΕΠΠΑ σχετικά με την αστυνομική αποστολή της Ευρωπαϊκής Ένωσης στο Αφγανιστάν (EUPOL AFGHANISTAN)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή δράση 2007/369/ΚΕΠΠΑ σχετικά με την αστυνομική αποστολή της Ευρωπαϊκής Ένωσης στο Αφγανιστάν (EUPOL AFGHANISTAN), και ιδίως το άρθρο 13 παράγραφος 2, σε συνδυασμό με το άρθρο 23 παράγραφος 2 πρώτο εδάφιο δεύτερη περίπτωση της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Στις 30 Μαΐου 2007, το Συμβούλιο υιοθέτησε την κοινή δράση 2007/369/ΚΕΠΠΑ (1) για χρονικό διάστημα τριών ετών. Η επιχειρησιακή φάση της αστυνομικής αποστολής EUPOL AFGHANISTAN άρχισε στις 15 Ιουνίου 2007.
(2)
Εναπόκειται στο Συμβούλιο να καθορίσει το ποσό δημοσιονομικής αναφοράς που θα πρέπει να καλύψει τις δαπάνες λειτουργίας της EUPOL AFGHANISTAN από 1ης Δεκεμβρίου 2008 έως τις 30 Νοεμβρίου 2009,
ΥΙΟΘΕΤΗΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το ποσό δημοσιονομικής αναφοράς που προορίζεται να καλύψει τις δαπάνες της EUPOL AFGHANISTAN από την 1η Δεκεμβρίου 2008 έως τις 30 Νοεμβρίου 2009 ανέρχεται σε 64 000 000 ευρώ.
Άρθρο 2
Η παρούσα απόφαση αρχίζει να ισχύει την ημέρα της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 21 Νοεμβρίου 2008.

Labels: 18
15
5